Ferdinand I, car Svetog Rimskog Carstva
Ferdinand I (španski: Fernando I; 10. mart 1503 – 25. juli 1564) bio je car Svetog Rimskog carstva od 1558. i kralj Bohemije i Ugarske od 1526. do smrti 1564. Prije pristupanja, vladao je austrijskim nasljednim zemljama Habsburgovaca u ime svog starijeg brata Karla V, cara Svetog rimskog carstva. Ključni događaji tokom njegove vladavine su bili takmičenje sa Osmanlijskim carstvom, čiji je veliki napredak u srednjoj Evropi započeo 1520-te i protestantska reformacija koja je rezultirala sa nekoliko religijskih ratova. Ferdinand je bio u mogućnosti da brani svoje carstvo i čini ga donekle kohezivnim, ali nije mogao osvojiti najveći dio Ugarske. Njegov fleksibilan pristup carskim problemima, uglavnom religijskim, je donio više rezultata nego borbeno držanje njegovog brata. Moto Ferdinanda je bio "Fiat iustitia, et pereat mundus" ("Neka pravda bude zadovoljena, iako će svijet nestati").